অক্টোবরফেস্ট উদ্‌যাপন

অক্টোবরফেস্ট হলো দুই সপ্তাহের একটি অনুষ্ঠান, যা প্রতিবছর মিউনিখে অনুষ্ঠিত হয়। এটি মূলত সেপ্টেম্বর মাসের শেষ দিকে এবং অক্টোবর মাসের শুরুর দিকে পালন করা হয়ে থাকে। প্রতিবছর প্রায় ৬০লক্ষ লোক এই আয়োজনে অংশগ্রহণ করেন। জার্মানিতে এবং সারাবিশ্বে "অক্টোবরফেস্ট" নামে আরও উৎসব পালন করা হয়ে থাকে।
জার্মানির বাইরে, সবচেয়ে বড়ো অক্টোবরফেস্ট হয় কিচেনার, ওন্টারিয়ো এবং ওয়াটারলুর আশেপাশের শহরগুলোতে। এটিতে প্রতি বছর ৭০০,০০০জন পর্যটক অংশ নেয়। এর পরবর্তী বড়ো অক্টোবরফেস্ট হলে যথাক্রমে; ব্লুমেনাউ, ব্রাজিল (৭০০,০০০+ পর্যটক), সিনসিন্নাটি, ওহাইও, যুক্তরাষ্ট্র (৫০০,০০০+ পর্যটক) এবং ডেনভার, কলোরাডো, যুক্তরাষ্ট্র (৪৫০,০০০+ পর্যটক)। নিউ ইয়র্ক শহরেও, একটি অক্টোবরফেস্ট শহরের পূর্ব নদীর পাশে একটি বড়ো তাঁবুর নিচে পালন করা হয়। যাহোক, সবচেয়ে বড়ো অক্টোবরফেস্ট মূলত বছর অনুযায়ী ভিন্ন হয়। বর্তমানে অক্টোবরফেস্ট বিভিন্ন নতুন জায়গায় ছড়িয়ে যাচ্ছে; ২০০৭সালের সেপ্টেম্বর থেকে মনত্রিয়াল তাদের নিজেদের অক্টোবরফেস্ট উদ্‌যাপন শুরু করে। অক্টোবরফেস্ট উদ্‌যাপনে জার্মান ঐতিহ্য, খাবার এবং বিয়ার একসাথে লক্ষ্য করা যায়।
জাতীয় বিয়ার ফেস্টিভাল হলো জার্মান অক্টোবরফেস্টের আর্জেন্টিনার সংস্করণ। এটি ভিলা জেনারেল বেগ্রানো, করডোবাতে ১৯৬৩সাল থেকে প্রতি বছর অক্টোবরে অনুষ্ঠিত হয়। উৎসবটি শুরু করে জার্মান অভিবাসীরা। এই উৎসবটি দুই সপ্তাহ ধরে পর্যটকদের আকর্ষণ করে।
অস্ট্রেলিয়ায়, প্রতিবছর অক্টোবরফেস্ট উদ্‌যাপন করার জন্য বিশ্ববিদ্যালয়গুলো কুখ্যাত। ছাত্ররা এখান থেকে পাশ করে গেলে বিশ্ববিদ্যালয়ের এলাকা রেস্টুরেন্টে পরিণত হয়। ২০১২সালের অক্টোবরফেস্ট উদ্‌যাপনের পর বিশ্ববিদ্যালয় কাউন্সিল বিশ্ববিদ্যালয়ের ক্যাম্পাসে অক্টোবরফেস্ট উদ্‌যাপন নিষিদ্ধ করে দেয়।
বিশ্ববিদ্যালয় কেন্দ্রিক অনুষ্ঠানের পর একটি বেসরকারি ইভেন্ট কোম্পানি, নকটার্নল ইভেন্টস 'অক্টোবরফেস্ট ইন দ্যা গার্ডেনস' নামের একটি আয়োজন সুপ্রিম কোর্ট গার্ডেনসে ২০১১সালের ৭অক্টোবর চালু করে। এই উৎসবটি বড়ো হয়ে এডেলাইড, মেলবোর্ন এবং সিডনিতে চলে গেছে। এই অনুষ্ঠান পৃরতি বছর ৫০,০০০জন লোকের বেশি লোককে আকর্ষিত করে এবং যার কারণে এটি অস্ট্রেলিয়ার সবচেয়ে বড়ো অক্টোবরফেস্টে পরিণত হয়েছে।
রয়েল মেলবোর্ন অক্টোবরফেস্ বৈশ্বিক ঐতিহ্যের তালিকাভুক্ত মেলবোর্নের রয়েল এক্সিবিশন প্রাসাদে অনুষ্ঠিত হয়। অক্টোবরফেস্ট ইন দ্যা গার্ডেনস্ মেলবোর্ন শোগ্রাউন্ডসে অনুষ্ঠিত হয়। সিডনিতেও এই উৎসব পালন করা হয়ে থাকে, তারা এটি অস্ট্রেলিয়া টেকনোলজি পার্কে উদ্‌যাপন করে থাকে।
ক্যানবেরাতে অবস্থিত দ্যা হারমোনি জার্মান ক্লাব প্রতিবছর অক্টোবরে তিন দিনের একটি অক্টোবরফেস্টের আয়োজন করে থাকে। এই উৎসবটি ৪৫বছরেরও অধিক সময় ধরে উদযাপিত হয়ে আসছে, এবং এটি প্রতিবছর ক্যানবেরা এবং এর আশেপাশের অঞ্চলগুলোর একটি বড়ো পরিমাণ পরিদর্শকদের আকর্ষিত করে। ২০১৭সালে এই উৎসবটিকে নিউ সাউথ ওয়েলসের কুইনবেয়ানের সীমানায় প্রতিস্থাপিত করা হয় এবং সে বছর ২৭-২৯ অক্টোবর এটি পালিত হয়।
ব্রিসবেনে বার্ষিকভাবে ব্রিসবেন অক্টোবরফেস্ট পালব করে, এটিকে অস্ট্রেলিয়াতে সবচেয়ে বড়ো জার্মান উৎসব হিসেবে মনে করা হয়। এটি অক্টোবর মাসের প্রথম দুই সাপ্তাহিক ছুটিতে পালন করা হয় এবং বিভিন্ন জার্মান বিয়ার, ওয়াইন এবং খাবার দ্বারা এটি পালন করা হয়।
১৯৮৪সাল থেকে, বার্ষিকভাবে কুইন্সল্যান্ডে ইমু পার্কের সমুদ্রতীরবর্তী গ্রাম ক্যাপ্রিকর্ন কোস্টে অক্টোবরফেস্ট আয়োজন করা হয়ে থাকে। এই উৎসবটি শহরের বেল পার্কে উদযাপিত হয়, এবং এটির আয়োজন করে স্থানীয় লায়ন্স ক্লাব।
কানাডায় বার্ষিক নয় দিনের উৎসব কিচেনার, অন্টারিওতে পালন করা হয়ে থাকে। এটি প্রতিবছর ৭০০,০০০ পরিদর্শকদের আকর্ষিত করে। যদিও এটির সবচেয়ে জনপ্রিয় আয়োজন হলো বিয়ার সম্পর্কিত উৎসব, কিন্তু অন্যান্য সাংস্কৃতিক এবং বিনোদনমূলক অনুষ্ঠানও পুরো সপ্তাহ মানুষের আকর্ষণে থাকে। সবচেয়ে বিখ্যাত হলো থ্যাঙ্কস গিবিং ডেতে হওয়া প্যারেড। এটি কানাডার একটি অন্যতম প্যারেড হওয়ায় এটিকে জাতীয়ভাবে সম্প্রচার করা হয়।
টুইন সিটি এবং আশেপাশের এলাকার সাথে জার্মানের একটি বড়ো ইতিহাস রয়েছে। কিচেনারের পূর্ব নাম ছিল বার্লিন। কিচেনার এবং এর আশেপাশের এলাকার একটি বড়ো অংশ জনগোষ্ঠী তাদেরকে জার্মান গোত্রের মনে করে থাকে এবং তাদের মাঝে অনেকেই এখনও জার্মান ভাষায় কথা বলে।
অক্টোবরের শুরুতে শারব্রুক কুয়েবেকেও অক্টোবরফেস্ট প্রতিবছর উদ্‌যাপন করা হয়। এক রাতের এই উৎসবটি শারব্রুক বিশ্ববিদ্যালয়ের ইঞ্জিনিয়ারিং ছাত্রদের সংগঠন আয়োজন করে থাকে। এটি প্রতিবছর প্রায় ৬,০০০ আমোদপ্রিয়দের আকর্ষিত করে।
টরেন্টোতে একই ধরনের দুটি ছোটো উৎসবের আয়োজন করা হয়ঃ
চিলিতে, পুয়ের্টো অক্টায়, পুয়ের্টো ভারাস, ফ্রুটিল্লার, লামকুইহু এবং মাল্লোকোতে বিয়ারফেস্ট উদ্‌যাপন করা হয়।
ভারতের হোটেল, রেস্টুরেন্ট এবং মলগুলোতে অক্টোবরফেস্ট খুবই জনপ্রিয় হয়ে গিয়েছে। ভারতীয় মেট্রোগুলোতে অক্টোবরে এই ধরনের অসংখ্য উৎসব পালিত হয়ে থাকে। এদের মধ্যে সবচেয়ে উল্লেখযোগ্যভাবে, ইন্দো-জার্মান চেম্বার অব কমার্স পুনেতে ২০০৯সাল থেকে আয়োজন করা হয়ে থাকে। ভারতে থাকা জার্মান কোম্পানিগুলো এখানে মিলিত হয়।
তায়বেহ শহরে অক্টোবরফেস্ট উদ্‌যাপন করা হয়, ইসরায়িলের একমাত্র আরব মদ কারখানা হলো তায়বেহ। প্রথম তায়বেহ অক্টোবরফেস্ট ২০০৫সালে অনুষ্ঠিত হয়।
অক্টোবরফেস্ট বিয়ার এবং গানের উৎসব সেপ্টেম্বর থেকে ডিসেম্বর পর্যন্ত আয়োজিত হয়। এটি আয়োজন করে স্যান মিগুয়েল মদ কারখানা, যেটি স্যান মিগুয়েল বিয়ার এবং অন্যান্য মদ্য পানীয় তৈরি করে। ২০১৫সালে অক্টবরফেস্ট, স্যান মিগুয়েল বিয়ারের ১২৫তম প্রতিষ্ঠা বার্ষিকীর সাথে একসাথে পালন করে।
মস্কোর অক্টোবরফেস্ট রেড স্কয়ারে অনুষ্ঠিত হয়।
প্রতি বছর সেপ্টেম্বরের মাঝের দিকে দেশের বিভিন্ন জার্মান স্কুলগুলোতে অক্টোবরফেস্ট আয়োজন করা হয়। এদের মাঝে বিশেষ উল্লেখযোগ্য হলো ডাচ স্কুলে প্রেটোরিয়া।
দক্ষিণ কোরিয়ার অক্টোবরফেস্ট গিয়ানসাঙ্গ রাজ্যের "নামফে"তে অনুষ্ঠিত হয়।
অক্টোবরফেস্ট প্রতিবছর কলম্বো, শ্রীলঙ্কাতে অনুষ্ঠিত হয়।
যুক্তরাষ্ট্রের অন্যান্য জায়গার উদ্‌যাপনগুলো হলোঃ
হানোই এবং হো চি মিন শহরের জার্মান বিজনেস এসোসিয়েশন মিলে প্রতিবছর অক্টোবরফেস্ট উদ্‌যাপন করা হয়। ২০১২সালে, হো চি মিন শহরে অক্টোবরফেস্ট ভিয়েতনামের ২০তম বছর একটি সাত দিনের উৎসবের মাধ্যমে পালন করা হয়।
ভেনেজুয়েলাতে, বিশেষ করে কলোনিয়া টোবারে, এটি ১৯৭০সাল থেকে প্রতিবছর আয়োজব করা হয়। মাঝেমধ্যে জার্মানি সংগীত দলকে গান গাওয়ার জন্য এখানে আনা হয়।
প্রতি বছর ১০অক্টোবর জম্বিয়ার ফ্রিঙ্গিলা, ক্রিসাম্বা, সেন্ট্রাল প্রোভিন্স এবং লুসাকার বিভিন্ন জায়গায় অক্টোবরফেস্ট পালিত হয়।
লক্ষ্য করা যায়, সাংস্কৃতিক মেলাগুলোকে বাভারিয়াতে "ডাল্ট", " ভল্কসফেস্ট" বলা হয়। ধরন অনুযায়ী এগুলো অক্টোবরফেস্টের ন্যায় (আকারে নয়), কিন্তু এদেরকে অক্টোবরফেস্ট বলা হয়না।
বার্লিনে অক্টোবরফেস্ট ধীরে ধীরে বড়ো হচ্ছে এবং ২০১৪সালে বার্লিনে ৬৪তম অক্টোবরফেস্ট উদ্‌যাপন করা হয়। আলেক্সান্ডার প্লাটজ এবং জেন্ট্রাল প্লাটজের মতো বড়ো এলাকাগুলো বাভারিয়ান বিয়ার এবং খাবারের তাঁবুতে পরিণত হয়েছে। এইসময় বাভারিয়ান বাদকদল শহরের বিভিন্ন জায়গায় গান বাজায় এবং শহরের বিভিন্ন জায়গায় লোকদেরকে ঐতিহ্যগত পোশাক পরিহত অবস্থায় দেখা যায়। বিভিন্ন জায়গায় অক্টোবরফেস্টের প্রাতিষ্ঠানিক বিয়ার প্রদান করা হয়, যেটিকে অবশ্যই মিউনিখে তৈরি হতে হবে। এই উৎসবগুলো সেপ্টেম্বরের মধ্য থেকে অক্টোবরের মধ্য পর্যন্ত হতে পারে, আর এগুলো মিউনিখের বাইরে সবচেয়ে বড়ো উৎসব।